تاند:( شنبه، د جدي ۱۷) د طالبانو د کورنیو چارو وزیر سراج الدین حقاني د ‌مصر، ‌سوډان او فلسطین له یو شمېر دیني عالمانو سره په لیدنه کې ویلي، چې د دوی د تحريک د بریالیتوب لاملونه وحدت، اطاعت او صداقت وو۔

حقاني له دغو ديني عالمانو وغوښتل چې د افغانستان غږ خپلو هېوادونو او نړۍ ته په رښتينې معنی ورسوي۔

د هغه دا څرګندونې په داسې حال کې دي، چې په وروستيو کې د طالبانو له امیرالمؤمنین سره د نوموړي او د طالبانو د دفاع د وزير ملا یعقوب د اختلافاتو خبرونه ورکړل شوي۔

په دې اړه خپرو شويو راپورونو کې ادعا شوې، چې د طالبانو دغه وزيران له خپل عمومي مشر سره د نجونو او ښځو په اړه پر لګول شویو افراطي بندیزونو سخت اختلاف لري۔

د حقاني څرګندونې ځينو سرچينو د يادو راپورونو د ردولو په مانا تعبير کړي دي